סימן קצג
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / קנינים / הערות על סדר טוש_ע

**א**

בסמ"ע סק"א כתב, ז"ל, דכשעושה קנין בגוף הקרקע אז קונה כל האילנות או התבואה והפשתן שעלה ע"י חזקה אחת שעושה בקרקע, ואם בא לעשות חזקה במחובר בפנ"ע צריך לעשות חזקה בכל אילן ואילן בפנ"ע, עכ"ל, ובנתיה"מ חידושים סק"א כתב, דאף בשבא לעשות חזקה במחובר בפנ"ע, הרי דאם נתן דמי כל האילנות קנה כולם, דלא גרע מי' בתים בי' מדינות דאם נתן דמי כולן והחזיק באחת מהן קנה כולן, ובאולם המשפט כתב דאם פירש להדיא שקינה כולן ודאי מהני אף בחזקה אחת ואפי' לא נתן דמי כולן, וכמו בי' שדות דמהני בכה"ג.

וצ"ע, דמ"ש ממש"א בב"ב דנ"ד. דמאן דפשח דיקלא אדעתא דדיקלא קני, והרי דמהני מעשה חזקה בדקל לקנות את כל הקרקע, וכ"ה להדיא בתורי"ד שם, ז"ל, נ"ל דקנה כל השדה, דמה לי אם עשה עבודה בגוף השדה מה לי אם עשה באילן כל המחובר לקרקע הרי הוא כקרקע ואם זמר מקצת כרמו לא קנה כל הכרם ואע"פ שלא עשה עבודה בגוף הקרקע והה"נ הכא, עכ"ל.

ושמא כל ד' הסמ"ע הם רק בכה"ג שאינו קונה את הקרקע אלא קונה את האילנות עצמן, ובזה הוא שחילק, דהגם דאם החזיק בקרקע קנה את האילנות, מ"מ אם החזיק באילן א' לא קנה את שאר האילנות, הגם שאם הי' בא לקנות את הקרקע, היתה חזקה זו מועלת לקנות את כל הקרקע, וצ"ב הטעם בזה, וגם לכאו' אי"ז מתישב בל' הסמ"ע, שכתב אח"כ, ז"ל, וכתב עוד ענין ג' והוא, דעושה א' מהקנינים בקרקע ואין כונתו לקנות הקרקע אלא המחובר שעליו נמי מהני, עכ"ל, ונ' להדיא דדבריו מתחילה קיימי בשבא לקנות את הקרקע עצמה, וגם בזה כתב דאם בא לעשות חזקה באילן, צריך לעשות חזקה בכל אילן ואילן בפנ"ע.

אמנם עכ"פ נראה, דאף דאיירי הסמ"ע בגונא שבא לקנות את כל הקרקע, מ"מ מש"כ דלא סגי לעשות חזקה באילן א', הוא רק כדי לקנות גם את כל האילנות, אך לקנות את כל הקרקע שפיר מהני חזקה באילן א', וכאשר כ"ה משמעות לשונו, וע"כ אי"ז נסתר מד' הרי"ד הנז', אך הטעם בזה צ"ב.

**ב**

שם בשו"ע, אפי' לא נתכוין לקנות הקרקע אלא החזיק בקרקע לקנות המחובר בו.

מקור הך דינא הוא מד' רשב"ם ב"ב דפ"ז., ועמש"נ באורך בזה בדברינו בדין חזקה בהכיש מכוש א', שנת' דבפשוטו הוא פלוגתת אמוראי בירושלמי, ועיי"ש מש"נ לדון בזה, ונת' שם עוד דדעת הרמ"ה דל"מ החזקה בכה"ג, ועיי"ש מש"נ לדון בזה בדעת התוס'.